1. ปัจจัยความเสี่ยง

 1.1 ความเสี่ยงจากอัตราดอกเบี้ย ความเสี่ยงด้านอัตราดอกเบี้ย เกิดจากการเปลี่ยนแปลงของอัตราดอกเบี้ยในอนาคต ซึ่งจะมีผลกระทบต่อผลการดำเนินงานและกระแสเงินสดของกลุ่มบริษัท โดยมีสินทรัพย์ และหนี้สินที่มี่ความเสี่ยงจากอัตราดอกเบี้ย ดังนี้

  ---------------------------- ------------- -- -------- -- -------------------- -- -------- -- --------------- -- -----------
                               งบการเงินรวม                  งบการเงินเฉพาะกิจการ                                     

                               จำนวนเงิน                     จำนวนเงิน                            อัตราดอกเบี้ยต่อปี      

                               31 ธันวาคม        31          31 ธันวาคม 2554          31          31 ธันวาคม 2554     31 ธันวาคม
                               2554             ธันวาคม                              ธันวาคม                         2553
                                                2553                                2553                           

                               ล้านบาท           ล้านบาท      ล้านบาท                  ล้านบาท      ร้อยละ              ร้อยละ

  เงินฝากธนาคารออมทรัพย์          177.12           241.30      132.95                  192.95      0.25-0.88          0.75

  เงินฝากธนาคารประจำ            579.22           465.85      404.79                  332.45      0.50-3.90          0.75-2.75

  ตั๋วแลกเงิน                     60.00            50.10       -                       -           3.00-4.25          -

  เงินกู้ยืมระยะสั้นจากสถาบันการเงิน   -                19.98       -                       19.98       -                  3.62
  ---------------------------- ------------- -- -------- -- -------------------- -- -------- -- --------------- -- -----------

1.2 ความเสี่ยงทางด้านอัตราแลกเปลี่ยน
ถึงแม้ว่าการซื้อวัตถุดิบบางส่วนเป็นการนำเข้าจากต่างประเทศ
ทำให้กลุ่มบริษัทมีความเสี่ยงเกี่ยวกับการเปลี่ยนแปลงในอัตราแลกเปลี่ยนอยู่บ้างแต่อย่างไรก็ตามกลุ่มบริษัทจะพิจารณาการใช้อนุพันธ์ทางการเงินที่เหมาะสมเพื่อป้องกันความเสี่ยงดังกล่าว
เมื่อสภาวการณ์อัตราแลกเปลี่ยนมีแนวโน้นที่ไม่มีเสถียรสภาพ

1.3 ความเสี่ยงทางด้านสินเชื่อ
กลุ่มบริษัทมีความเสี่ยงด้านการให้สินเชื่อที่เกี่ยวเนื่องกับลูกหนี้การค้าอยู่บ้าง
อย่างไรก็ตามในปัจจุบันกลุ่มบริษัทมีนโนบายในการให้สินเชื่อที่ระมัดระวัง
โดยมีการวิเคราะห์ฐานะการเงินของลูกค้าก่อนให้สินเชื่อ
รวมทั้งลูกค้าใหม่บางรายมีการจัดเก็บเงินมัดจำล่วงหน้าและลูกค้าส่วนใหญ่เป็นลูกหนี้ที่ทำการติดต่อกันมานาน
และการตั้งค่าเผื่อหนี้สงสัยจะสูญสำหรับลูกหนี้การค้า
และการตั้งประมาณการค่าเผื่อการลดหนี้ที่เกิดจากการรับคืนสินค้า ซึ่งฝ่ายบริหารเชื่อว่าเพียงพอแล้ว

1.4 ภัยธรรมชาติ

เป็นที่ทราบกันดีว่า ในปี 2554 มหาอุทกภัยได้สร้างความเสียหายแก่ประเทศเป็นอันมาก บริษัท
มติชน จำกัด (มหาชน) ก็ได้รับผลกระทบโดยตรงจากเหตุการณ์ครั้งนี้
ทำให้การผลิตของโรงพิมพ์ปากเกร็ด หยุดชะงักเป็นเวลากว่า 2 เดือน
เกิดความเสียหายเป็นเงินหลายล้านบาท จึงได้มีการวางแผนป้องกันน้ำท่วมในปีต่อๆไป
ทั้งระยะสั้นและระยะยาว กล่าวคือ มีการสร้างเสริมกำแพงป้องกันน้ำ มีการยกระดับพื้นโรงพิมพ์
และโกดัง ตลอดจนการสร้างอาคารโรงพิมพ์ใหม่

1.5 ความเสี่ยงด้านวัตถุดิบสำหรับการผลิต

คือกระดาษหนังสือพิมพ์ ซึ่งบริษัทได้กำหนดนโยบายการป้องกันความเสี่ยงจากการขาดแคลนวัตถุดิบ
ด้วยการสั่งซื้อในประเทศและต่างประเทศในสัดส่วนเท่ากันคือ 50 : 50 อย่างไรก็ตาม
ราคากระดาษหนังสือพิมพ์ ในปีที่ผ่านมามีความผันผวนน้อยมาก
ความเสี่ยงจากการขาดแคลนวัตถุดิบจึงไม่มี อีกทั้งอัตราแลกเปลี่ยนเงินตราระหว่างประเทศ
โดยเฉพาะเงินดอลล่าร์สหรัฐ ไม่เปลี่ยนแปลงมากนักจึงไม่มีการเก็บสต็อกกระดาษมากเกินไป
ซึ่งในปีหน้ามีการกำหนดนโยบายการเก็บสต็อกกระดาษระหว่าง 2-3 เดือน
แต่ก็จับตาการเคลื่อนไหวของราคากระดาษอย่างระมัดระวัง

1.6 ความเสี่ยงจากราคาน้ำมัน

เนื่องจากภาวะน้ำมันในตลาดโลกมีราคาสูงขึ้นและมีแนวโน้มที่จะสูงต่อไปในอนาคต
ซึ่งมีผลกระทบต่อค่าใช้จ่ายในด้านการขนส่งหนังสือพิมพ์ของบริษัท
ที่ผ่านมาบริษัทได้เน้นการประหยัดพลังงานอย่างต่อเนื่อง
รวมทั้งปรับปรุงและเพิ่มประสิทธิภาพของการขนส่งด้วย